
Şi s’au scurs ani, scumpe şi neuitat Vaier iu, de 
când ne-am despărţit în aceea noapte de Septemvrie 
1939 , şi eu tot n’am avut răgazul să’mplinesc copilă¬ 
rosul, dar straniul legământ ce-l făcuseram amândoi 
într’o macabră glumă. 

Vremurile, scumpe Valeriu, ne-au stingherit nă¬ 
prasnic, dar îndurerata misiwne ce-o aveam, mă chi¬ 
nuia. 

Tu nu numai că nu trebue să fii uitat, dar să fii 
isvor de apă vie pentru noi cei ce începem să ne lăsăm 
unul câte unul pe drumul greu al exilului. Tu trebue 
să fii urmat cu sfinţenie şi învăţat pe de rost. 

Căci Tu ai fost şi profet, nu numai mare tâlcuitor 
de suflete. 

Vieaţa Ta scurtă a fost o închinare totală Neamului 
şi Căpitanului! 

Ai mărturisit-o fără greşeală, necontenit, până ce¬ 
ai căzut sub fulgerul duşman... 

Sufletul meu nu poate să răspundă nici acum, cum 


— 5 — 



de-a putut fruntea Ta încununată cu nimb să zacă în 
ţărână, mângâiată dulce de burniţa cerului ce plân¬ 
gea durerea Voastră, a noastră, a Neamului întreg, 
în acea dimineaţă de toamnă tristă... 

Toţi gândesc şi simt ca mine, întrucât cel mai sen¬ 
sibil cântăreţ al generaţiei de veşnic sacrificiu nu e 
niort, “ci-i numai dus” cum spune poetul, şi odată 
şi-odată ne vom întâlni cu toţii să ne bucurăm de ma¬ 
rea jertfă şi frumseţea de soare a României noastre 
dragi... 

S y af fi cuvenit acum să fac o biografie, cu date di¬ 
verse. Pe unele le ştiu, pe altele nu. La ce-aş mai 
scrie aceste date, când o lume întreagă te ştie că eşti 
viu, că păşeşti alăturea cu cei, ce merg pe drumul 
biruinţei cântat atât de măreţ de Tine! 

Poate că generaţiile curate la suflet ce vor veni 
mai târziu după noi, vor şti mai mult despre Tine, ca 
şi despre alţii ce-aţi făcut Voi pentru bietul Neam 
românesc sfâşiat cu colţii de fiarele interne şi exter¬ 
ne. Simt eu, că va fi aşa!... 

Cu câtă înflăcărare îmi vorbiai de activitatea Ta 
ziaristică pe lângă Amos. Şi îţi găsisem toate minu¬ 
natele Tale articole. Pagini de antologie. Le aveam 
la îndemână. Dar, mai aşteptam şi altceva, ce nu s f a 
produs şi peste toate s’a lăsat apoi o noapte grea, în¬ 
tunecoasă... 

Ne-am răsleţvt, după blestemul ce-a căzut peste 
Ţară, care încotro a apucat în lume şi tot ce-a fost 
pieritor, s f a mistuit în cele patru vânturi... 

Bunul Tău frate Aurel a păstrat ca ochii din cap 
un volum de-al Tău ce-l inchinase-şi lui Mugur—după 


— 6 


ce Ţi le confiscase pe toate stăpânirea smintită—Nu 
i-a mai ajuns în mână. L-a dus cu el Aurel, unde 
l-au împins necazurile vieţii... Cum el ştia de înţele¬ 
gerea noastră, după ce am aflat unul de altul, l-a pus 
pe Moş Teban să-l copieze şi să-mi trimită mie copia 
spre a se face cât mai repede publicarea poeziilor 
Tale de-atunci. Cele ce-ai scris Tu în lagăr, nu cred 
să fi putut fi salvate de cineva. Aveau ceva Teofă- 
nescu, Ion Vinţan, şi un bănăţean al căruia nume 
îmi scapă. 

De cărţi sfinţite prin jertfa sângelui avem nevoie 
să ne întărim mereu sufletele ce merg încet, încet 
spre destrămare... 

Duşmanii râd de noi şi ne strică mereu cuiburile. 
Au reuşit parţial să înghită pe unii dintre noi. Le-a 
fost uşor, doar că tot ei ne omorîseră ani de zile în 
continuu, în ţară. Tu ştii prea bine. Ne-ar ucide şi- 
aci, dar n’o pot face. Aci compromit, cu mijloacele 
de cari au dispus ei totdeauna, pe unii dintre noi. 

Noi însă mereu chemăm sufletele Voastre curate şi 
sfinţite în rugile noastre să ne scăpaţi dela pierzanie, 
să nu cădem nici în ghiarele dialecticei disolvante, şi 
nici în mrejele politicienilor corupţi, să rămânem aşa, 
cum eram noi pe vremuri, săraci cu duhul... 

Când greul vieţii ne mai lasă, trudnici ne aplecăm 
pe versurile Tale, si ne adăpăm din lacrimile lor. 
Când suntem mâhniţi, ne mângâie. Rareori veseli, ne 
mustră, dar mereu sunt candele ce veghiază drumul 
vieţii noastre chinuite, sunt testamente ce trebuesc îm¬ 
plinite cu orice preţ. 

Curând vei ieşi la lumină—fără să mai fii confis- 

cat de astă dală şi vei merge, apostolică umbră, pe 
pământul întreg să duci vrerea Căpitanului în vers 
de foc, din om în om, din suflet în suflet . Fi-vei cu 
prisosinţă, evanghelistul Lui!... 

Atunci vei fi iarăş Tu, viu şi pipăibil, iubit de noi 
toţi şi vom dormi cu gândurile Tale în visurile noa¬ 
stre ! 

Şi ne va fi bine! 

Până în ziua când ne vom revedea, fii îngerul nos¬ 
tru în ceruri, iartă pe netrebnici şi păcătoşi, cum ai 
făcut-o atunci în ziua ceea cruntă, şi apără-ne de ispi¬ 
ta diavolului şi pe noi ce încă mai vieţuim... 

Cu nesfârşită dragoste, camaradul Tău de ultimă 
despărţire. 

I. G. Dimitriu. 

Ianuarie 1958. 

Camaradului D . Mugur, aceste 
aCuiburi de lumină » cu dragoste 
şi prietenie. 

Valeriu Cardu. 
Bucureşti, 12 Martie 1932. 



PRECUVÂNTARE 


în satul ăsta simplu îmi dorm străbunii toţi 
Plugari cucernici şi de omenie, 
în părul lor de sfântă colilie, 
înscris, purtau dispreţul pentru zloţi. 

îsi însemnau socoata pe răboj de lemn, 

Că nu le-a dat prea multă carte stăpânirea. 
Le-a scris istoria—destin—un semn 
Pe drumul învierii : Răstignirea. 

Şi-au plugărit cu lacrima sub pleoape, 
Rostindu-şi ruga fără de prihană. 

Ei au ştiut să ne desgroape 
Un vis din brazda lor romană. 

L-au înfrăţit cu veacul împlinit 
Şi l-au crescut din jar şi dor. 

Când l-au văzut înalt şi măestrit 
Străbunii mei simţiau că nu mai mor 

Şi n’au murit... 


Din vorba lor—poemă pentru adevăr— 
A răsărit troparul ca o stană 
II cântă la biserică, un văr, 

Dumineca, şi’n sărbători, din strană. 


Sămănători iluminaţi, au aruncat în zare, 
Sămânţa milenară, să rodească. 

Şi grâul a ro-dit, în suflet şi ogoare, 
Intraurit în doină românească. 


în fiecare an, prin ţarini strămoşeşti, 
Trecea Isus şi cuvânta în vorbă de belşug. 
Strămoşii mei cu straie din poveşti 
Au scris istoria cu fier de plug. 

Tot de făptura lor bătută’n vis, 

Descălecară rând pe rând ţăranii, 
în amintirea lor, eu mi-am inchis 
Şi visele şi vrerile şi anii... 

De trec prin satul meu natal 
Când se ivesc bănuţi de floare, 

Mă urmăresc, cu pasul ireal, 

Străbunii îmbrăcaţi de sărbătoare. 

Aprigul ţarinii scăldate’n rouă, 

E împletit cu versul meu din carte. 

Un cuc mi-a spus că nu-i departe, 
Minunea şi nici Tara Nouă. 

Odată, într’o zi de primăvară, 

M’a dus de mână un străbun 
Să văd cum plugurile vremii ară 
Şi’n vers minunile să vi le spun. 

Privighetori din zare bănăţeană 

N’au vrut să-mi dea din versul lor un pic. 

Nici şesul flori de sânziană 

N’a vrut să coasă’n versul meu voinic. 

Am scris pentru studentul pu braţ de legionar— 

Un vers ţesut din lege dură— 

Cu spada într’o mână şi vreri de muşchetar, 

Pornit să lumineze, spre zările de sgură. 

într’altă mână, cartea cu slove aurite, 

Să’nveţe strănepoţii ce le-au lăsat străbunii- 
Slăvitele legende aievea împlinite, 

Să scrie-o carte nouă cu litera minunii. 

Am scris pentru preoţii plecaţi «cu crucea n fiunte», 
Să străjuie hotarul şi sfintele altare. 

Am împlinit în slovă, ca vremile să’nfrunte. 

Nădejdi ce cresc în suflet măreţe Alcazare. 

Am scris pentru ţăranii cari plugăresc ogorul 
Şi dascălii de carte cinstită, românească, 
în versul meu să cânte, frăţeşte muncitorul, 

Din vrerea tuturora minunea să pornească. 

RUGA PENTRU ÎNVIERE 


Doamne, 

Amar aduc din satul meu uitat, departe, 
La margini de hotar. 

Deschis să-mi fie sufletul—o carte 
Pentru copii—abecedar... 


— 15 




Din lacrima ce-o poartă’n colţul genei 
Ţărani cu palma noduroasă şi suflet răstignit, 
Am însemnat opriri la porţile Gheenei 
Şi-am împletit 

Cunună de măriri pentru înviere. 

Din datina poporului sărac şi bun, 

Aduc azi ruga mea la denii. 

Nădejdile în salbă să le-adun 
Şi să distrăm năpraznice vedenii. 

Umil, 

Cu gând neistovit, în ceasul răstignirii Tale 
Cobor în giulgiu trupul vlăguitului norod. 
Din chinul frământărilor o cale— 

Să-i hărăzesţi—cu bucurie şi cu rod. 

Din ochii stinşi şi feţe măcinate, 

Răsară floarea traiului mai bun. 

In ruga mea—străbun după străbun 

Noi toţi, am năzuit spre deslegarea de păcate. 

Când toaca va vesti nemărginita Ta putere 
Şi îngerii vor proslăvi Minunea in sobor, 
Trimite răstignitului popor, 

Mult aşteptatul semn de înviere. 

FRAGMENT AUTOBIOGRAFIC 


Cobor din ţarini plugărite de străbunii mei 
Şi-aduc voinţa lor drept zestre ţărănească. 

Mi-am dăltuit povestea’n inimă de stei, 

Cu slovă simplă, dură, grea şi românească. 

Copilărie n’am avut, 

Că mi-au furat-o hoţii tinereţelor şi-ai primăverii. 

Mi-aduc aminte ... A căzut, 

Sub crucea maşteră a casnei şi-a durerii. 

Au deşirat mărgelele de vis şi amintiri 

Şi mâna hoţului a stins luminile din pomul de Cră- 

[ciun. 

M’au ferecat în frângeri şi loviri, 

Cum l-au lovit, cândva, pe un străbun. 

Un moş din neamul meu mi-a fost lăsat 
Pe fila brazdelor un testament roman : 

«Să fie strănepoate blestemat, 

Acel ce-şi lasă glia, ţara şi poporul». 
De-atunci, în fiecare an, 

A povestit ogorul 
învăţătura luminatului ţăran. 

Când trec prin satul meu dela hotar 
Mă’nchin troiţelor crescute din lumină. 

Şi Văd, aud şi simt pe drumul secular, 

Cum trec străbunii mei şi se închină... 

Ei vin să toarne, darnic, pe’ntins de arătură, 
Potop de semne minunate şi slăvite. 

Desleg străbuna lor învăţătură 
Din ţarini româneşti, neprihănite. 

Străbunii mei trăesc şi vin în fiecare an 
Să-mi slovenească testamentul moşului cuminte 
Ei ară, nevăzuţi, cu pluguri sfinte, 

Ogoarele din ţara străluminatului Codrean. 

ZĂRI VERZI 


Neistovit. Străfulgerând. Şi neînfrânt. 
Frământ, 

In teascul gândului de dor şi foc 
Icoana desenata/n veac de ape ’nvolburate 
Şi desluşesc o ţară mândră'; de noroc, 

In glasul undei frământate. 

Şi chem să cânte’n zări cu mine şi cu ţara toată, 
Feciorii toţi un «Ştefan Vodă al Moldovei». 
Ridică ochii urgisită gloată, 

Să-ţi torn durerea’n jarul slovei! 

Ridică ochii’n zările străfulgerate de minuni, 

Să vezi cum creşte mândru chip de Căpitan. 
Ridică-ţi ochii, ţară, bucuria să-ţi aduni 
Şi să cânţi în slava luminatului Codrean ! 

Că învierea neamului porneşte—primăvara, 
Se-aud cohorte verzi cum tropotesc în zare. 

Din lacrimile tale, ţară, ţară, 

Vom împleti cununi de bucurii legionare. 

INSCRIPŢIE PE O CĂRĂMIDĂ 


Din lut frământ o cărămidă 
Şi suflet torn în inima de lut, 
Că neamul meu e azi bătut 

De vremi şi ros de pălămidă. 

Sunt vesel, cânt şi iar frământ 
Cu mine azi şi cărămida cântă. 
Spre zări porneşte cald avânt 
In melodii de muncă sfântă. 

Zidesc senin, în clipa grea 
Destin mai bun ţăranului 
Eu cred în Legiunea mea 
Şi’n steaua Căpitanului, 

Viaţă din viaţă : două. 

Şi totuş una peste vreme. 

Aş vrea acum, o lege nouă 
Să aibă neamul care geme. 

îndemn înscris în litere de foc, 
Cu mână de cărămidar. 

S’aducă ţării zile de noroc, 
Povestea mea de legionar. 

Aştept şi eu o primăvară 
Să cânte val de flori prin luncă. 
Ştiu : tabăra va fi o ţară 
Şi ţara tabără de muncă. 

POVESTEC STEJARII... 


Am izvodit stejar de vis în visul meu, 
Luminat ca gândul şi cu frunze de lumină. 
Ştia să povestească lin, de parcă Dumnezeu 
I-ar fi dat cuvânt din vorba Lui divină. 

IJn ceteraş canta sub poala lui de verde clar 

Şi-un pârâu s’a pripăşit alături, numai să-l 
Povestea spre seară, minunatul meu stejar, 
Despre slava ardeleană multe... 


asculte. 

Şi l-au ascultat... 

Tril din cântul ceteraşului frumos, 

Slovă depe scoarţa sfântă şi din veac, 

Am furat din bogaţia lui de moş sfătos 
Şi-am ştiut s’ascult, să nu vorbesc, să tac. 

M’a purtat pe cărăruie lungă—seculară 
Şi mi-a pus o flintă de haiduc pe umăr. 

Să nu-jmi fie drumul veacului povară, 

Mi-a turnat în suflet doruri fără număr. 

Şi urc pe munţii răsvrătirii ardelene, 

Cu pas înaripat şi însetat de pisc. 

Arunc atletic gândul meu—un disc— 

Să spargă dur, urzelile viclene. 

Pe aici au drumăit Nicola Ursu şi Crişan, 
Purtând desagă de isvor şi soare. 

Le-am împletit povestea în codrul ardelean, 
Din frunze de stejar şi lujere de floare. 

La casa pădurarului—un moţ spătos— 

Asculţi povestea Iancului, din fluer. 

Ţi-o spune, simplu şi isteţ—e moş sfătos— 

Cu glas de vijelie, ca vânturile’n şuer. 

Şi creşti, în clipa sfântă cu inimă de veac, 

Soldat pe veşnicie armatei legionare. 

In cripta vremii s’a trezit un rege dac 
Şi trăesc prin codri, viu, legende seculare. 

Povestesc isvoare, fulgeră lumina, povestesc stejarii 
Calea veacului e mare, unică şi sfântă 
Scriu, pe 9coarţe de stejar, azi cronicarii 
Şi pădurea toată s’a trezit şi cântă. 

Căprioare sprintene de gând legionar, 

Saltă şi grăbesc urzeala ceasurilor ardelene 
A trecut furtuna peste codrul secular. 

Uite, cântă—un cor de slavă—minunate cosânzene. 

S’au trezit şi scriu într’una cronicarii, 

Doina Iancului străbate peste vreme, şi—minune !— 
Toţi ascultă... Povestesc stejarii: 

A venit plinirea vremii, însorita Legiune, 

A pornit năpraznic, fulgerând o veste 
Luminată ca lumina, şi stejarul năzdrăvan ; 

Au pornit in zări stejarii ca pădurea din poveste, 

Să salute visul minunatului Codrean. 

Cresc năvalnic, piscuri mari de sărbătoare 
Şi’n cetatea de lumină, slava ardeleană, cântă. 

Oastea mare, verde, unică şi sfântă 
A pornit cu veacul, şi stejarii toţi spre soare. 

S’a zidit din nou mândria’n tencuiri de veac 
S au trezit şi scriu minunea, inspiraţi toţi cronicarii.. 
Cântă Iancu’ntr’o poiană. S’a trezit un rege dac... 
Despre slava ardeleană, povestesc stejarii. 


20 


IN ZIUA SFÂNTA, DOAMNE... 

Am vrut să Te ’n tain esc cândva în formă de moşneag, 
Pe cărărui de codru, să stăm puţin la sfat. 

Să fim noi singuri : Tu şi eu. 

Eu, —om din lumea de păcat 
Tu, —Sfânt şi Dumnezeu. 

Am fi vorbit de vis, de răstignire şi^ nvieri. 

De azi, de mâine şi de ieri. 

Şi colindând cu gândul prin luminiş de veac, 

1 u, Doamne, să vorbeşti, 

iar eu să tac 

S’ascult, 

Cu toată zestrea mea de ţarini româneşti. 

Revoltele ar fi pornit tumult... 

Când noaptea ar fi coborît prin sate strămoş şti 
în codrul unde dorm străbunii daci, 

Ne-am fi făcut din nedreptate pat, 

Şi-am fi dormit flămânzi, ca doi studenţi săraci. 
In zori, ne-ar fi trezit trompetele luminii 
Şi-am fi plecat, 

Uitând şi rănile şi spinii. 

Am fi cioplit din lemn toiag de drum 
Şi drumeţind prin zări de fum, 

Ne-am fi oprit la poarta unui domn mai mare. 
Desigur ne-ar fi dat afară, 

Iar pasul nostru’ndrăgostit de zare 
Ar fi bătut un drum de ţară. 

Şi dacă la troiţele străvechi ne-am fi’nchinat la chî- 

[pul Tău,, 

Ne-ar fi scuipat automobilele parlamentare 
Şi oamenii crescuţi în rău 
Ne-ar fi închis. 

A doua zi am fi dormit la închisoare— 

Cum paragraful vremilor de azi ne spune— 

Ca doi studenţi înscrişi în Legiune. 

In urmă însă, Doamne, Ia o stână, 

Ne-ar fi cântat ciobanul dac, 

Tot cântece de vrajă din fluere de veac. 

"Şi ospătaţi din sărăcia lui de munte, 

Am fi pornit spre Ţara Nouă. 


Şi s’ar fi stins alcătuiri cărunte... 

S’ar fi ivit în zări de-argint Minunea 
Şrn dimineţi cu rouă, 

Te-ar fi primit cu flori de slavă Legiunea. 

Eu ştiu şi simt că ne vom întâlni, 

Iar dacă stau să mă gândesc la ziua sfântă 
Aud cum peste vremuri cântă 
Cohorte verzi şi pline de senin. 

Plinirea vremiîor aşa va fi : 

Eu ştiu şi simt că ne vom întâlni, 

Amin. 

RUGA 


Doamne, 

Din ţara fără cântec şi prinsă’n zări cernite, 
Trimit un glas de rugă sub patrafir de jale. 
Să-i împleteşti destin aparte din zile măestrite, 
Că gândurile noastre sunt toate ale Tale. 

Feciorii noştri, Doamne, crescuţi în închisoare 
Te-au proslăvit, cucernic, în zid de mănăstire. 
Inseamnă-le viaţa cu Buna Ta Vestire 
Şi hărăzeşte-le, cu anii, o zi de sărbătoare. 

Peste arsura rănii—alin—o izbăvire, 

Un dar desprins din ţara azurului întins 
In zări să lumineze tot focul lor nestins 

Să ctitoreasoă’n vreme popas de împlinire. 

Trimite ceasul mare, în zodie de an, 

Să se’mplinească dorul din piepturi sbuciumate. 
Coboară gând de slavă în taină de lăcate— 
Feciorii toţi aşteaptă un glas de Căpitan. 

Iar va doini, din fîuer, pe brazda lui, plugarul 
Cu ochii duşi spre Tine, în dimineţi cu rouă. 

Şi imnurile noastre vor înfrăţi hotarul, 

Cu doinele aprinse cântate’n Ţara Nouă. 

DECEMVIRII 


Vis înaripat, frumos, ca sborul 
Vulturilor profilaţi în zare. 
Tinereţe oglindită’n ape clare, 

A căzut—în vijelie—vânzătorul. 

Nimeni nu-1 petrece. 

Aur mult, îi arde amintirea 
Şi aducerile—aminte tac. 

Gândul vostru, fulger peste veac, 
Vă ridică, peste vremi vestirea. 

Semn de slavă : zece. 

A cântat o doină cu minuni : 

E săpată clar pe lespezi de morminte. 
Glas curat, sub patrafire sfinte, 
Gândul lor, prin veacuri, să ni-1 spui 
Vremea ni-1 citeşte. 

Să-l înveţe strănepoţii mâine, 

Să nu rabde’n calea lor mişei 
Lege, blestemată azi de farisei, 

S’a zidit acolo, în destin de câine. 

Nimeni n’o clinteşte. 

Mihai Vodă cel Viteaz, Slăvitul, 
Doarme astăzi somn de uşurare. 
Sângele lui Horia, plătit tresare... 

Şi-a lui Vodă Ion Cumplitul. 

Freamăt secular. 

Duipă semnul lui Manole sfântul. 

Jertfe pentru trainice zidiri, 

In legenda mare, decemviri, 

Dăltuirăţi, aprig, legământul 
Dur şi granitar. 

INSCRIPŢIE PE UN MORMÂNT 


Lumina ochilor s’a stins ucisă 
De jarul plumbului hain şi pătimaş. 
Viaţa ta a fost nedrept închisă, 

Tn temniţă de gând vrăjmaş. 

Te-au jefuit de ani, de zile şi senin. 
Şi ţi-au furat nădejdea de mai bine. 
Te-a ferecat în schingiuiri şi chin 
Urgia mânii asasine. 

N’au auzit călăii plânsul şi nici vaerul, 
Copilului cu ochi neştiutori. 

Ţi-au deşirat, păgân, tot caerul 
De bucurii şi sărbători. 

Ei n’au crezut în neam, în datină şi’n ţară 
Că n’are neam sălbateca pornire. 

Pentru credinţa ta legionară, 

Te-au frânt, rânjind, în răstignire. 

Ai fost înalt ca vremile de mâine 
Şi ţipăt n’a pornit din carnea ta. 

Ţi-au hărăzit destin de câine, 

Erou ucis în noaptea grea. 

Dar n’ai murit, trăeşti, te ştim, eşti viu. 
Cu moartea ta tu ai călcat pre moarte. 

In ţara strigătelor în pustiu, 

Mormântul tău nu ne desparte. 

Nu, Sterie Ciumetti, nu eşti mort. 

Eşti viu, închis sub lacăt de mormânt. 
Şi ruga mea de camarad o port— 
Inscripţie pe cruce—legământ 

Când biruinţa va veni să cheme, 

Sub flamuri verzi copiii buni, 

Toţi morţii’n fulger de blesteme, 

Tu, vSterie Ciumetti, să-i aduni. 

Şi vom veni să scormonim pământul, 
Să prăvălim o piatră de mormânt, 

Şi jertfa ta să fie legământul, 

Legionar fulgerător şi sfânt. 

Se vor deschide sfintele morminte, 

Să iasă vii, legionarii. 

Şi vom plăti cu dinte pentru dinte : 

Să intre’n locul lor, groparii. 

RAVAŞ DE LUPTA 


Amintirii lui Ionel Moţa 


Mamă, 

In slova mea de azi, de bună seamă, 
Grăeşte un destin înscris în legea neştiută 
Iţi scriu din zarea străbătută 
De aprige chemări la luptă. 

Azi noapte am visat un legionar cu faţa suptă 
Şi anii deşiraţi din caer. 

A venit să-şi lege mâna ruptă 
Şi-a plecat. 

N’a plâns. Nici urmă grea de vaer 
N’am auzit din gura lui. 

S’a dus să caute Steaua Căpitanului. 

Când m’am trezit, o dimineaţă clară, 

Plângea la geam în simfonii de toamnă, 
încolo, aceiaşi oameni vechi şi-aceaşi ţară... 

Mă’ndeamnă, 

Porunca mare să pornesc la drum. 

Desaga mea plină de chemări şi vis. 

De-acum, 

In cartea vieţii mele am scris 

Un sbor înalt, spre piscul minunat şi verde. 

închin, 

Buchetul zilelor ce-au mai rămas, 

Măritului voevod al cetelor de îngeri, 

Ştii, mamă, Arhanghelul zugrăvit pe iconostas, 
în biserica din satul nostru năpădit de plângeri, 

I u să te rogi în fiecare seară la Icoană 
Şi să’mpleteşti coroanele de busuioc. 

Să ne fie, mamă, ruga, legătură pentru rană 
Iar florile sfinţite, semne bune, de noroc. 

De-acum nu-ţi voi mai trimite niciun şir de carte 
Că lupta cere timp şi dragoste întreagă, idolatră, 

De nu mă voiu întoarce, mamă, de departe, 

Să nu plângi, să-ţi fie ini.ma de piatră. 

Intr’o seară, 

Când vor trece biruinţele în marş, tu să-ţi aduci aminte 
Că undeva în zarea lor stelară 
Trăesc şi legionarii din morminte... 

HAIDE, STRĂINE ! 


Sunt om simplu, nu ştiu carte. 

îmi duc, străine, pe umeri robuşti, povara. 

De tine e ceva sfânt care mă desparte : 

E rugăciunea şi viaţa mea : e Ţara î 

Tu ai venit cu legi înstrăinate, 

Să-mi furi neamul şi cântecul şi sărăcia 
Din vlaga mea tu ţi-ai-făcut palate, 

Ai terfelit şi omenia, 

Copilelor nevinovate. 

în toate altarele ţi-ai înfipt ghiara, 

Mi-ai batjocorit, străine, ţara î 

Azi huzureşti, duşmane, te simţi bine 
Şi nu te temi de mine. 

E drept, eu nu ştiu carte 
Si’n vremuri de păcate, 

Tu ai întâietate. 

Eu când vreau să citesc, 

Silabisesc, 

In brazda ogoarelor strămoşeşti. 

Ogoarele sunt cărţile mele de poveşti... 
Sunt simplu şi mă chiamă Niculaie 

Dar gândul meu aprins e vâlvătaie. 

în bordeiele sărace, 

Stăruie durerea care tace. 

Cu banii tăi, eu nu mă pot bate, 

Până n’oiu primi moneda de dreptate. 

Dar atunci să fugi de mine, 

Că sunt tare năpraznic, străine! 

Uite, gândul meu înegurate zări despică 

Şi neamul întreg îl ridică. 

Sţai nu fugi, aşteaptă, 

Să ne luăm la trântă dreaptă î 

EPITAF 


Aici doarme, liniştit, sergentul Ion 
Cu gradul înflorit în bătălie. 

La moarte-i, în sat, un svon, 

A plâns în toamna cenuşie. 

Un popă, tata, o cruce şi dricarul, 

M’au petrecut, tăcuţi, spre cimitir. 

Ostaş, eu v’am păzit hotarul 
Şi-am dat duşmanului la mir. 

Din luptă m’am întors fără picioare 
Şi-am aşteptat să vină semne de dreptate. 
Dar am rămas orfan de soare, 

Scuipat de oameni, de păcate. 

Ba au trimis jandarii să lovească 
în trupul vlăguit şi semn, 

Păstrez din mila rumânească: 

Mi-au frânt picioarele de lemn. 

Dar, voi, să fiţi stejari şi brazi, 

Să faceţi ţării la hotare zid. 

Să nu vă doară camarazi, 

Un simplu testament de invalid. 

VORBI A BUNICUL... 


Mă, nepoate, 

De mult mă paşte gândul să stăm puţin la sfat. 
Eu nu ştiu carte multă, —cuvântul nostru-i plugul 
Dar graiul meu fără podoabe, e curat 
Şi vine din ogoare. 

Vezi, tu, nepoate, jugul 

Străinului răsfiră sânge românesc. 

Nu mai avem o zi de sărbătoare 
Şi spinii, pretutindeni cresc. 

Vezi, ţara noastră urzită din poveşti, 

Tivită’n albăstriţe şi lanuri aurii, 

Cusută’n ii de zare şi datini strămoşeşti, 

Cu văile’ngropate prin munţii viorii, 

Ne-o fură azi străinii cu gândul rău de hoţi... 

Ţăranii toţi, 

Sunt robi la venetici. 

Moşia e furată, ogorul e râvnit. 

Aici, 

Şi pretutindeni 

Pândeşte hoţul cu pasul otrăvit. 

Se sting în şir plugarii fără vlagă, 

Se fură azi moşia, nu vezi, nepoate dragă? 

Străinul hrăpăreţ şi lacom, uite, blestematul, 

Ne sărăceşte ţara şi doinele ne tură 
Ne vând ogoarele, nepoate, cu sete şi cu ură. 

Prea mare e păcătui. 

E trist la noi în sat, de parVar fi murit tot satul. 

Prin munţi ne taie brazii şi stejarii 
Se stinge satul, măi nepoate : 

Ogoarele-s morminte, străinii sunt groparii. 

Ascultă, gândeşte şi socoate, 

Aşa cum ţi le-am spus, sunt toate. 

Şi-acum o rugăminte. 

Eu voiu muri ca mâine. 

Dară dacă veţi porni —şi veţi porni !— în ceasuri sfin- 

Să vii să strigi la cruce : Bunicule, hai scoală, [_te.. 
Ca vine învierea cu prapori de răscoală!... 


Ne potopesc străinii haini şi răi ca fierea... 

Şi semne de furtună iveşte astăzi zarea. 

In cimitirul simplu, bunicul meu aşteaptă să vină în- 
( u surle de dreptate, să sune deşteptarea! [vierea 

SCRISOAREA CAMARADULUI ION 


Ilenuţă dragă, eu sunt dus departe, 

Dar o să mă’ntorc odată. 

Vei primi, Ileană, mai târziu, o carte 
Să nu fii, drăguţă, prea îngrijorată. 

Vezi, de te’ntâlneşti cumva cu frăţiorii, 

Să le spui că-s tare, vesel şi voinic 
Şi m’arn dus prin ţară, cu feciorii, 

Vitejii străbune, din morminte să ridic. 

Legământ —ţi-am dat năframa 

Şi e sfânt dacă viaţa nu mi se va stânge. 

Vezi, în fiecare seară, bagă seama, 

Poate s’or ivi vreodată picurii de sânge. 

Dacă nu, să ştii, Ileană, 

Că vom face nuntă mare, ca’n poveşti. 
Şi-o să chem la nuntă, mândră Cosanzeană, 
Pe toţi camarazii dela Văcăreşti. 

DUNĂRE ALBASTRĂ 


Dunăre albastră, Dunăre albastră, 
Dacă nu te doare, 

Du şi jalea noastră 
Până’n larg- de mare. 


Când vor trece noaptea, istoviţi, luntraşii 
Lopătarii suferinţii 
Să le poarte paşii 
Farul biruinţii. 

Jale depe Tisa şi dureri din munţi, 
Să’mpleteşti cu valul şi cu zarea. 

Oltul să-ţi aducă plânsul lui cărunt, 

Să-i asculţi durerea, numai tu, şi marea. 

Dunăre albastră, Dunăre blajină, 

Să vesteşti în larguri vijelia noastră. 

Să ne duci duşmanii’n ţara lor străină, 
Dunăre bătrână, Dunăre albastră. 

Iţi vom ţese nume din legendă şi poveşti 
Să te cânte’n versuri toţi corăbierii, 

Dacă vei trimite, soră, valuri româneşti, 
Să cunoască zarea semnul învierii. 

Sol să-ţi fie Nistrul pentru zile mari ; 
Sărbătorile ’nvierii sunt aproape. 

Vor veni să-ţi ceară, mândri lopătari, 

Să porneşti în larguri ostile de ape. 

Cresc, în chip de valuri, Geţii legendari.. 

ZVON 


In toamna străbătută de oftică, 
S’au stins copiii Moţului sărac, 

Nori negri, de furtună, se ridică 
Pe cerul vrerilor din veac. 

Cât e de’ntins pământul românesc, 
S’aude aspru vâjâit de joardă. 
Străfulgerări de semne prevestesc 
Harapnic pentru blestemata hoardă. 

Românii au ucis răbdările de ieri 
Şi’n casa lor pornirile grăesc. 

De unde până ieri creşteau tăceri, 
Azi şi tăcerile vorbesc. 

Satele se caută şi se roagă la icoană, 

Zarea izvodeşte semnul primăverii, 

Astăzi, pentru fiecare rană, 

Sună peste zare toaca mângâierii. 

Un torent de ape a pornit spre văi, 

Hoardele jpăgâne spun că nu-i a bună. 

Alţii spun că-s cete mândre de flăcăi 
Şi într’una toaca, peste vremi, răsună. 

Pocnet lung de flintă vine dinspre munte; 
Satele —se zice— au pornit din loc. 

Un Rumân sfătos —cu pletele cărunte— 
Supune că sunt semne de lumină şi noroc. 

Anul ăsta firele de grâu sunt săbii, 

Cucuruzul —semuie— flintă haiducească ; 
Gândurile toate —deşi e furtună— sunt corăbii, 
Spre măriri străbune gata să pornească. 

INSCRIPŢIE PE UN ZID DE MĂNĂSTIRE 


In anul una mie şase sute, 

Voroava noastră simplă în piatră o zidim. 
Grăesc într’ânsa duhuri nevăzute 
Şi-am însemnat-o eu: monahul Nicodim. 


In slova mea de caligraf domnesc, 

Voi veţi citi izvod de vremi mărite. 

Vor răsădi pliniri în neamul rumânesc, 
Voroavele de azi în piatră dăltuite. 

Prin vitregii şi ceasuri grele, 

Eu văd în cartea vremilor un an. 

Citesc în crugul înflorit cu stele t 
Poveste luminată şi chip de Căpitan. 

Voinicul ăsta din zodii şi poveşti, 

De-or trece veacuri trei, se va ivi, 

Crescut din aspre zări moldoveneşti, 

Şi leagăn de mărire, cu spadă, va zidi. 

Feciorii lui vor creşte din lanţuri şi zăbrele, 
Irozi, vor cere sânge la mesele cu vin. 

Dar, iată, lege mare în scrisurile mele : 

Nu vor muri feciorii. Vor invia. Amin. 

VIS AIEVEA 


Odată am pornit pe drumuri luminate. 

Călăuză, 

Statornică la pas, 

Un dac din Sarmisegetuza, 

Venia din galerii de veacuri îngropate. 

Mi-a citit din pravila pământului rumânesc 
Scrisă de el, cu spadă de glorii. 

In glasul lui, pământul ardelenesc, 

Desvelia pagini de uriaşe istorii. 

Veacurile toate, curgeau năvalnic, fluvii de măriri, 
In cuvântul minunatei povestiri, 
în flacăra ochilor ardeau văpăile din zări, 

Iar mâna aspră însemna hotare înspre vânătări. 

Pasul dacului suna alarma peste vreme 
Simţiam cum pământul se sguduie şi geme. 

Prin vijelia unui vănt siberian de rece, 

Suiam spre culmile încununate cu flori de zăpadă. 

într’un târziu, pădurile au început să plece. 

Fără să prindem de veste, 

Aşa cum a plecat pădurea din poveste. 

Jos, înspre Sarmisegetuza, o magnifică paradă. 

Se trezise din somnul de milenii, Decebal 

Şi glasul lui răsuna, ca un tunet peste întregul Ardeal. 

* ' ir. ‘ 

Atunci, am coborît. 

Alături de dacul cu chipul mohorît. 

Când am ajuns în faţa porţii, 

Se treziseră toţi morţii. 

Iar peste întinderi de săbii şi pară, 

Creştea o altă ţară,.. 


- 69 — 




SCRISOARE DELA MAJADAHONDA 


Pentru Mihai şi Gabriela 


Copiii mei, din zarea de departe, 

De unde numai Dumnezeu cuvântă, 
Vă scriu, pentru viaţa voastră, carte 
Urzită tot din slovă sfântă. 

Tăticul vostru, a plecat, voi ştiţi, odată spre Apus 
Să poarte luptă pentru Dumnezeu şi Cruce. 

In graba mare însă, nu v’a spus, 

Cât timp va sta şi unde se va duce... / 

Când anii vi s’or aduna cunună, 

Veţi înţelege drumul meu îndepărtat. 

Odată, cartea mea o să vă-spună, 

Spre care zare am plecat... 

De-acolo, dragii mei, din ţara de departe 
Eu voi veghea, să fie viaţa voastră sărbătoare. 
Deşi e lung, copiii mei, nu ne desparte 
Drumul. Că dorul meu e mare... 

Bunicul mâine şă vă scrie, 

Din fapta-voastră, imn de slavă. 

Să creşteţi, tare, altă Românie 
Şi să vă fie ţara dragă... 

Să vă rugaţi, cu mama, la icoană 
îngenunchiaţi, în fiecare seară. 

Să plângeţi pentru fiecare rană, 
Din căte ard, acum în ţară. 

Copiii mei, e ceasul de plecare, 

Se aud chemări şi glasuri sfinte. 
Pentru destine legionare, 

Eu v’am lăsat, din drum, cuvinte. 

Să fie viaţa voastră primăvară, 
Sădită’n măreţie şi poveşti. 

Să ridicaţi, viteji, o nouă ţară 
Pe plaiurile noastre strămoşeşti. 

Copiii mei din zări legionare, 
îmi sboară gândurile-roi. 

Să ştiţi, în ceasul de plecare, 
Tăticul s’a gândit la voi. 

NO, HAI 


•Cuvântă Munţii Apuseni 
în glas de trâmbiţi milenare. 
Tribunii şi prefecţii ardeleni, 
Ridică steaguri noui în zare. 

In Ţara Moţilor e soare... 

Peisaj de spadă, tulnice şi fum, 
Vestesc troiţele din drumul mare. 
Se’nchină, ostenit de drum, 

Un moţ, cu don iţi şi ciubăre. 

Pe creasta munţilor porniri de veac 
Sărută brazii şi stejarii, 
în pas ilyro-trac 
Pornesc pădurile şi suliţarii. 

Pornesc toţi Moţii din Albac. 

Axente Sever, la Bălgrad, 

Sărută rănile şi oasele lui Horia. 
Coroane verzi de brad, 

Ridică peste veac istoria. 

Munţii Apuseni cuvântă 
Şi cresc peste vremi cuvintele. 

Uite, se deschid mormintele 
Şi Iancu, din fluer, ne cântă. 

în Ţara Moţilor comanda lui e sfântă. 

Vin popii îmbrăcaţi de sărbătoare, 

Că Iancu, peste munţi e iaraşi Crai. 
Să fim prezenţi. De ce mai stai? 

Nu vezi tu, astăzi, camarade, 
în Ţara Moţilor legendele au grai. 
Când Popa Balint urcă baricade, 

Eşti gata, mai ? No, hai! 

DRUM NOU 


Buciumă , n zări comanda sfântă şi dreaptă 
Acolo, unde visează munţii şi brazii străbuni cuvântă 
O ţară verde şi nouă, demult, ne-aşteaptă. 

Haide, camarade, porneşte la drum şi cântă! 

Frământă, 

In teascul tău de vrere dacă şi romană, 
Neprihănita lege a zărilor străbune. 

Uite, nu te mai doare azi nicio rană, 

Că vin zodii rumâneşti, înalte şi bune. 

Eşti tânăr, voinic şi gândul tău e mare. 
Zidit din viitoare vijelii legionare. 

Cresc, pe colinele istoriei, focuri seculare. 

Peste ogoarele pustii, 

Luminează azi slăvitele făclii. 

Prin codrii noştri ardeleneşti 

Se trezesc, primăvara, legende şi poveşti. 

Te văd : eşti gata să porneşti! 

RIDICĂ-TE ŞI PLEACA! 


Cresc flăcări vestitoare. 

Ascultă, camarade, 

Sună trompetele bucuriilor în zare. 
Vremea ridică uriaşe baricade. 


Dă-mi mâna ta de frate, 

Şi haide să pornim ! 

Vom răsturna zidiri şi cuiburi vinovate. 


Zidim, 

Cu spada vrerilor daco-romane, 

In marş de vijelii şi uragane, 

O ţară, cum au vrut-o cronicarii. 

îşi spun cuvântul aspru legionarii... 

începem azi, fulgerător, plivitul, 

Peste ţarini pustiite şi furate. 

Porneşte răzbunări de oşti trădate, 

Năpraznic, Vodă Ion Cumplitul. 

Vom însetăy alăturea de el, lângă Roşcani 
Şi vom plăti răbdarea noastră-cu zile şi cu ani. 
Vom şti, 

Să ridicăm zăgazuri din piepturi de oşteni 
Şi nu ne vom opri. 

Vom aduna revolte de prin munţii ardeleni 
Şi le vom purta —flăcări prin veac— 
De-alungul plaiului dospit cu sânge dac. 
Ascultă, camarade, 

Ceasul istoriei, peste vremuri, bate. 

Timpul ridică uriaşe baricade. 

Ridică-te şi pleacă, frate! 

HAIDE, STRĂINE! 


Câine, 

Veneticule blestemat, ştii bine, 

Că n’am pâine. 

Pentru asta mă batjocoreşti, străine. 

Tu ai văzut prea bine, 

Cum m’au (pălmuit fraţii mei, cumpăraţi de tine. 
Din ţara mea tu ţi-ai făcut azil 
Şi bar din sărăcia ţării. 

Eu trăesc din voia întâmplării. 

Am nevastă şi-un copil. 

Şi plâng sărmanii în fiecare seară. 

Ţară, ţară, 

Sărmană ţară... 

îmi plânge copilul în fiecare seară, 

Alăturrde tine. 

Străine, 

Câine, 

Creşte revolta’n mine 

Şi-ţi cere bucătura de pâine 

înapoi. 

Mâine, 

Aşteaptă, câine, 

O să ne cunoşti pe noi! 

SCRISOARE DE LA VARUL GHEORGHIŢA 


Vere! 

îţi scriu din satul nostru bănăţean 
Scrisoare însemnată cu salutări frăţeşti. 
Să-mi scrii şi tu ceva, de ţară şi de Căpitan 
Şi să-mi vesteşti, măi vere, cum trăeşti. 

în sat, 

Flăcăii s’au înzdrăvenit în legea sfântă 
Din cuibul lor de rugă şi de vis curat. 

Ionuţ al meu salută, măi, şi cântă! 

La primăvară mă logodesc cu moartea, 

Şi vitejia’nscrisă, pe cruci, în cimitir^,. 

Aş vrea să ştiu ce zici, —să-mi scrii trei şire. 
Dar, să nu uiţi, trimete’n grabă cartea. 

Varul Nicolae a murit. S’a dus 
Cu visul biruinţii cuibărit sub pleoapă. 
Chipuf Căpitanului, ne-a spus, 

Să fie lângă el, pe piept si’n groapă. 

Ţie ţi-a fost drag din cătănie, 

Că era cuminte şi viteaz, Niculăiţă. 


Multă sănătate îţi trimite ţie, 

Vărul de departe şi subscris : Gheorghiţă. 

HOR1A 


Ţăran cu inimă de aur şi şcoală din Albac, 
în loc de carte multă —o spadă peste veac— 
Ai scris, cu sânge, truda neamului de Moţi. 
Călăii craiului străin 

Te-au aşternut, în chin, pe roata blestemată. 

Te-au frânt în două pentru gloată 

Pentru pădure, băişag, pentru pământ, 

Cu aurul furat te-au frânt. 

In faţa ta au stat năuci un împărat, 

Magnaţii toţi, împărăţia lor-întreagă, 
încremeniţi în fulger de priviri. 

Şi n’au ştiut, măi, Horia, să te’nţeleagă 
în meşteşugul tău de ciubărar al vremii. 

Horia, tu rt’ai crezut în aur şi măriri, 

Ci împărat sărac, 

Cu vrerea ţa de dac, 

Ai semănat în ţarine moţeşti, cu sânge, gloria. 

Iar gândul tău, torent năvalnic, Horia, 

Te-a ridicat —magnific ciubărar de veac. 

Plaivasul osului din tine, dumicat pe roată, 

Ne-a tălmăcit jelania din vatră. 

Tăcerea ta a cuvântat în zarea albă, 

Spăimântătoare şi moţească jalbă. 

Iată din veacul nostru prea sărac şi fără har, 

Venim să-ţi cerem, pentru vremi, abecedar. 

La Bălgrad să ne ştie ţara toată, 

Vom trage vremuri vechi pe roată 
Şi vremuri noui, din roată vor porni. 

Te vei ivi 

Cu glas de fulger,. în Hălmaj, la Zlatna, la Abrud, 
Aud, 

Cum trec feciorii tăi din Brad, din Baia şi Albac. 

Cu spadă de lumină şi suflete de dac. 

Hai, Horia, 

Adună-ţi oasele, şi sângele, şi chintil 
Şi să pornească toţi feciorii tăi prin munţi. 

Hai, Horia, 

Sărută’nseninate frunţi 
De strănepoţi, în haină verde. 

Prea huzureşte azi străinul... 

Hai, Horia, 

Adună-ţi oasele şi sângele şi chinul, 

Că roata blestemată cere azi cuvânt. 

Eşti viu, eşti mare, neînfrânt. 

Ne creşti în tânăr chip de Căpitan. 

Şi-ţi bate inima în piept de munte ardelean. 

Desleg din tâlcul vremilor minunea 
Şi marş răscolitor, iluminat, aud, 

Hai, Horia, să vezi la Zlatna şi Abrud, 

Cum trece, viu, spre Tebea ta, Legiunea. 

Te chiarnă, pe poteci de codru flămândă, istoria, 
Hai, Horia! 


LEGĂMÂNT 


Din ţarina bunicului aduc în traistă rod 
Şi-l port cu mine, vulturiu, spre vânatări 
Spre înălţimi şi ţel de luptă-1 las slobod 
Să plece tropotind în patru zări. 

Setos şi dornic de împărtăşanie, 

M’am reîntors în satul meu de graniţă. 
La vama dintre lumi, smerită danie, 
Mi-am dat tot sufletul din raniţă. 

Şi-aşa întors acasă, cuminecătură 

Mi-a fost ogorul care mă chemă de mult. 

M’am dus în stranele de arătură, 

Să cânt pământului şi să ascult, 

Cum trec în luminate dimineţi cu rouă, 

Cu paşii sângeraţi de lanţuri şi piroane, 

Să ceară, pentru ţară, rod de vreme nouă, 
Străbunii mei cu prapori şi icoane. 

Pe-o faţă de cer sta Dumnezeul preamărit 
Şi semn e’m păr aţi a : alin şi izbăvire. 

Creştea arhanghelin, din rugă de hotar urzit 
Un vis mărturisit sub sfinte patrafire. 

In urma şirului, din veac şi din milenii, 
Plângea străbunul meu dela paradă, 
l-am luat o lacrimă din colţul genei 
Şi-o port, drept legământ, schimbată’n spadă. 

RUGA MOŢEASCA 


Tatăl nostru, Carele eşti în Cer, 

Apără-mi, Doamne, copiii de ger. 

Sfinţească-se Numele Tău, 

Păzeşte, Doamne, Moţii de rău. 

Vină’mpărăţia Ta, 

Cu toate darurile’n ruga mea. 

Voia Ta să se facă, 

In ţara noastră bogată şi’n casa mea săracă. 

Precum în Cer, aşa şi pre pământ 
Tu, Doamne, care eşti mare şi sfânt, 

Coboară-ţi peste Munţii Apuseni milele 
Şi dă-ne pânea cea de toate zilele... 

Şi ne iartă, Părinte, greşalele noastre 
Când privim spre Tăriile albastre 
Şi ne rugăm în graiu rumânesc. 

Aşa cum iertăm şi noi, Moţii, celor ce ne păcătuesc 
Şi nu ne duce, Doamne, pre noi întru ispită, 

Ci dărueşte Moţului bucătura lui de [pită. 

In Munţi să nu mai fie nici plângere, nici chin, 

Că Tu eşu mare, Doamne. Şi Sfânt eşti. 

Amin. 

OM NOU 


Simt cum se despică vremurile’n două, 

Văd cum creşte peste vreme, ţară nouă, 
Mare, cât hotarul gândului însuliţat spre zări. 
Dudue —aud— răscolitor, în depărtări. 

Glas de Căpitan, stăpân pe vânătări 

Legea mea, merinde drumului, o scriu 
Cu spadă vrerilor, în veacul viu. 

Aşa cum vreau, cum simt şi cum o ştiu. 

Căpătâiul vieţii mele : fapta. 

Tncăerat, năpraznic —luptă dreaptă 
Urc visul uriaş, din treaptă* n treaptă. 

Voinic, vremilor odihnă nu le cer 
Mărşăluesc voios prin frig şi ger 
Cununând pământul cu semnele din Cer. 

Cânt, 

Imnul cel mai ru.mânesc şi cel mai sfânt 
Şoptit de străbunii mei din pământ. 

Trec, haiduc viforos, din rană’n rană 
Şi luptei nu-i cer răgaz, şi nici pomană. 
Geme, sub pasul meu, lumea vicleană. 

Aşa mă vreau : Istoriei cătană. 

Năimesc vreri de străbuni neodihniţi 
Şi le port în pumnii sângeraţi şi chinuiţi, 
Alături de camarazii mei huliţi 

Majadahonda, legământ şi spadă, 

O simt când vine moartea la paradă. 

Sunt gata oricând. Sănătate, baricada ! 

